钦定古今图书集成/明伦汇编/氏族典/第332卷 > 刘元海
## 钦定古今图书集成/明伦汇编/氏族典/第332卷 > 刘元海

按《晋书刘元海载记》，“元海，新兴匈奴人，冒顿之后也。
初，汉高祖以宗女妻冒顿，约为兄弟，故其子孙遂冒
姓刘氏。中平中，单于羌渠使子于扶罗将兵助汉，讨
平黄巾。会羌渠为国人所杀，于扶罗以其众留汉，自
立为单于。于扶罗死，第呼厨泉立，以于扶罗子豹为
左贤王，即元海之父。魏武分其众为五部，以豹为左”
部帅。妻呼延氏生元海。幼好学，咸熙中，为侍子，在洛
阳。泰始之后，王浑屡言于武帝，帝召与语，大悦。豹卒，
以元海代为左部帅。太康末，拜北部都尉、成都王颍，
镇邺，表元海行宁朔将军，监五部军事。惠帝失驭，寇
盗蜂起，元海从祖刘宣等共推元海为大单于。自以
汉氏之甥，乃为坛于南郊，即汉王位，年号元熙。追尊
刘禅为孝怀皇帝，立其妻呼延氏为王后，置百官。永
嘉二年即皇帝位，大赦境内，改元永凤，迁都平阳。以
永嘉四年死，在位六年。子和立。